wannaphong/clean_thaiwikipedia huggingface dataset:
# ราชรัฐมุขนายกบริกเซิน
เขตมุขนายกบริกเซิน  เป็นอดีตมุขมณฑลโรมันคาทอลิกที่ปกครองโดยบิชอปแห่งบริกเซินและเจ้าชายบิชอปแห่งบริกเซินเมื่อได้เลื่อนฐานะเป็นราชรัฐมุขนายก นอกจากนั้นเขตมุขนายกบริกเซินก็ยังเป็นอดีตรัฐในเครือจักรวรรดิโรมันอันศักดิ์สิทธิ์ที่ตั้งอยู่ในมณฑลโบลซาโน-โบเซนในอิตาลีปัจจุบันอีกด้วย 

เดิมเขตมุขนายกที่ก่อตั้งขึ้นในคริสต์ศตวรรษที่ 6 ตั้งอยู่ในหุบเขาไอซัค/อิซาโค ต่อมาย้ายมาตั้งอยู่ที่บริกเซินราว ค.ศ. 990 และเริ่มมีอำนาจทางการเมืองเพิ่มขึ้น เมื่อมาถึง ค.ศ. 1179 บริกเซินก็ได้รับเลื่อนฐานะขึ้นเป็นเขตมุขนายกผู้ครองนครและเป็นอยู่ต่อมาจนปี ค.ศ. 1803 เมื่อถูกผนวกเข้าเป็นส่วนหนึ่งของจักรวรรดิออสเตรีย แต่มุขมณฑลยังคงมีอยู่ต่อมาจนกระทั่งปี ค.ศ. 1964 ในปัจจุบันเป็นส่วนหนึ่งของมุขณฑลโบลซาโน-บริกเซิน
# เอิร์ล
เอิร์ล  เป็นบรรดาศักดิ์ขุนนางในเกาะบริเตนใหญ่ เป็นภาษาแองโกล-ซัคเซินที่มีความหมายเหมือนกับคำว่า ยาร์ล (Jarl) ในภาษานอร์สโบราณที่แปลว่า "หัวหน้าเผ่า" ซึ่งคอยประจำดินแดนต่างๆเพื่อปกครองแทนกษัตริย์ ตำแหน่งเอิร์ลกินเมืองนี้เริ่มล้าสมัยในยุคกลางและถูกแทนที่ด้วยตำแหน่งดยุก ตำแหน่งเอิร์ลของอังกฤษยุคกลางมีฐานะเทียบเท่ากับเคานต์ในยุโรปแผ่นดินใหญ่

เอิร์ลถือว่าเป็นบรรดาศักดิ์ที่อยู่ต่ำกว่ามาร์ควิส แต่อยู่สูงกว่าไวเคานต์ เอิร์ลที่เป็นสตรีหรือภริยาของเอิร์ลจะถูกเรียกว่า เคาน์เตส (Countess)
# G Star
G★Star (เกาหลี: 지스타; G★,) เป็นงานจัดแสดงในประเทศเกาหลีใต้ จัดขึ้นโดย กระทรวงวัฒนธรรม, กีฬา และการท่องเที่ยว จัดขึ้นเพื่อแสดงศักยภาพและซื้อขายแลกเปลี่ยนเกมในอุตสาหกรรมเกมออนไลน์ของเกาหลี ซึ่งเป็นอีกหนึ่งงานจัดแสดงที่ทั่วโลกให้ความสำคัญ จัดขึ้นครั้งแรกเมื่อปี ค.ศ. 2005 ที่ศูนย์ประชุม KINTEX เมือง กยองกิดง

ในปีนี้ (ปี ค.ศ. 2009) งาน G★Star จะจัดขึ้นที่ศูนย์ประชุม BEXCO เมืองปูซาน ในวันที่ 26-29 พฤศจิกายนยืนยันแล้ว! พ.ย. นี้พบ G★Star 2009 ที่สุดแห่งมหกรรมเกมออนไลน์แห่งโลก ณ BEXCO ปูซาน!!  - Online-Station.net, 29 เมษายน พ.ศ. 2552

 ประวัติ 
 G★Star 2005 
จัดเมือวันที่ 10 พฤศจิกายน - 13 พฤศจิกายน ค.ศ. 2005ที่ศูนยการประชุม KINTEX โดยมีผู้เข้าร่วมงานจากกว่า 15 ประเทศ และบริษัทกว่า 156 บริษัท ร่วมผู้จัดงาน 1,600คน และผู้เข้าชมงาน 150,000 คน
# ราชรัฐมุขนายกเอาคส์บวร์ค
ราชรัฐมุขนายกเอาคส์บวร์ค  เป็นราชรัฐมุขนายกในจักรวรรดิโรมันอันศักดิ์สิทธิ์ที่ปกครองโดยเจ้าชายบิชอปแห่งเอาคส์บวร์คและเป็นหนึ่งในเครือราชรัฐชวาเบีย (Swabian Circle)

เมืองเอาคส์บวร์คในปัจจุบันปรากฏในสตราโบในชื่อว่า “ดามาเซีย” (Damasia) และเป็นที่มั่นของลิคาติอิ ในปี 14 ก่อนคริสต์ศักราชเอาคส์บวร์คก็กลายเป็นอาณานิคมของโรมันโบราณ ในชื่อ “เอากุสตา วินเดลิโกรัม” (Augusta Vindelicorum) และได้รับฐานะเป็นเมืองจากจักรพรรดิเฮเดรียนที่กลายมาเป็นเมืองสำคัญทางยุทธศาสตร์และศูนย์กลางของเส้นทางการค้า

ประวัติศาสตร์การเผยแพร่คริสต์ศาสนาในบริเวณเอาคส์บวร์คไม่เป็นที่ทราบแน่นอนแต่อาจจะนำมาโดยทหารและพ่อค้า ตามตำนานของนักบุญอัฟราเอาคส์บวร์คก็ก่อตั้งมาตั้งแต่คริสต์ศตวรรษที่ 4 ภายใต้การนำของบิชอปนาร์ซิสซัส โดยมีนักบุญดิโอนีซีอุสลุงของนักบุญอัฟราเป็นบิชอปองค์ต่อมา

รัฐมุขนายกเอาคส์บวร์คเดิมก่อตั้งขึ้นในปี ค.ศ. 1007 เพื่อการเผยแพร่คริสต์ศาสนาในบริเวณเอาคส์บวร์คCatholic Encyclopedia:Augsburgทางตะวันออกของเยอรมนี ในปี ค.ศ. 1250 ราชรัฐมุขนายกเอาคส์บวร์คก็กลายมาเป็นรัฐในเครือจักรวรรดิโรมันอันศักดิ์สิทธิ์ และในปี ค.ศ. 1802 ก็กลายเป็นส่วนหนึ่งของบาวาเรีย

ดูเพิ่ม
 จักรวรรดิโรมันอันศักดิ์สิทธิ์
 เขตมุขนายก
 เจ้าชายมุขนายก
# มุขมณฑล
มุขมณฑลราชบัณฑิตยสถาน, พจนานุกรมศัพท์ศาสนาสากล ฉบับราชบัณฑิตยสถาน, ราชบัณฑิตยสถาน, 2548, หน้า 139  คริสต์ศาสนิกชนโรมันคาทอลิกเรียกว่า สังฆมณฑล  ในประเทศไทยกรมการศาสนาเรียกว่า เขตมิสซังกรมการศาสนา, รายงานการศาสนา ประจำปี ๒๕๔๓, กรมการศาสนา, 2543, หน้า 194-6 เป็นเขตการปกครองของคริสตจักรซึ่งมีมุขนายกเป็นประมุข แต่ละมุขมณฑลจะแบ่งออกเป็นเขตแพริช 

ในกรณีที่เป็นมุขมณฑลขนาดใหญ่และมีความสำคัญทางประวัติศาสตร์มากกว่ามุขมณฑลอื่นที่อยู่รอบ ๆ มุขมณฑลนั้นจะถูกยกสถานะขึ้นเป็นอัครมุขมณฑล โดยมีอัครมุขนายกเป็นประมุข อัครมุขนายกมีสถานะเป็นมุขนายกมหานคร มีอำนาจสูงกว่ามุขนายกปริมุขมณฑลซึ่งเป็นมุขนายกประจำมุขมณฑลอื่น ๆ ในภาคคริสตจักรเดียวกัน 

โครงสร้างการปกครองคริสตจักรแบบนี้เรียกว่า การจัดระเบียบองค์การแบบอิปิสโคปัล

มุขมณฑลยังอาจหมายถึง เขตมุขนายก (bishopric) หรือ อิปิสโคปัลซี (Episcopal see) แต่คำว่าอิปิสโคปัลซีมักใช้หมายถึงอาณาเขตที่ปกครองโดยบิชอป ขณะที่ bishopric อาจหมายถึงตำแหน่งบิชอปก็ได้ 

 เขตมิสซังโรมันคาทอลิกในประเทศไทย 
ศาสนจักรโรมันคาทอลิกในประเทศไทยแบ่งเขตการปกครองออกเป็น 2 ภาคคริสตจักร ซึ่งประกอบด้วย 11 เขตมิสซัง 2 ภาคคริสตจักรได้แก่

 ภาคกรุงเทพมหานคร ประกอบด้วย
 เขตมิสซังกรุงเทพฯ มีอาณาเขตครอบคลุม 13 จังหวัด คือ กรุงเทพมหานคร   สระบุรี ลพบุรี สิงห์บุรี ชัยนาท นครปฐม นนทบุรี ปทุมธานี สุพรรณบุรี สมุทรปราการ สมุทรสาคร พระนครศรีอยุธยา และอ่างทอง
 เขตมิสซังจันทบุรี มีอาณาเขตครอบคลุม 8 จังหวัด คือ จันทบุรี ตราด ฉะเชิงเทรา นครนายก ชลบุรี ปราจีนบุรี ระยอง และสระแก้ว
 เขตมิสซังราชบุรี มีอาณาเขตครอบคลุม 4 จังหวัด คือ ราชบุรี กาญจนบุรี เพชรบุรี และสมุทรสงคราม
 เขตมิสซังสุราษฎร์ธานี มีอาณาเขตครอบคลุม 15 จังหวัด คือ สุราษฎร์ธานี กระบี่ ชุมพร ตรัง ปัตตานี ประจวบคีรีขันธ์ นครศรีธรรมราช พังงา นราธิวาส ภูเก็ต พัทลุง ระนอง ยะลา สงขลา และสตูล
 เขตมิสซังเชียงใหม่ มีอาณาเขตครอบคลุม 3 จังหวัด คือ เชียงใหม่ แม่ฮ่องสอน และลำพูน 
 เขตมิสซังนครสวรรค์ มีอาณาเขตครอบคลุม 9 จังหวัด คือ นครสวรรค์ กำแพงเพชร ตาก พิจิตร เพชรบูรณ์ สุโขทัย อุทัยธานี พิษณุโลก และอุตรดิตถ์
 เขตมิสซังเชียงราย มีอาณาเขตครอบคลุม 5 จังหวัด คือ เชียงราย พะเยา แพร่ น่าน และลำปาง   
ในบรรดาเขตมิสซังเหล่านี้ เขตมิสซังกรุงเทพฯ มีสถานะเป็นอัครมุขมณฑล มีอำนาจควบคุม 6 เขตมิสซังที่เหลือซึ่งเป็นปริมุขมณฑล

 ภาคท่าแร่-หนองแสง ประกอบด้วย
 เขตมิสซังท่าแร่-หนองแสง มีอาณาเขตครอบคลุม 3 จังหวัด คือ สกลนคร นครพนม และมุกดาหาร
 เขตมิสซังอุดรธานี มีอาณาเขตครอบคลุม 9 จังหวัด คือ อุดรธานี กาฬสินธุ์ ร้อยเอ็ด มหาสารคาม ขอนแก่น เลย หนองคาย บึงกาฬ และหนองบัวลำภู
 เขตมิสซังอุบลราชธานี มีอาณาเขตครอบคลุม 5 จังหวัด คือ อุบลราชธานี อำนาจเจริญ ยโสธร สุรินทร์ และศรีสะเกษ
 เขตมิสซังนครราชสีมา มีอาณาเขตครอบคลุม 3 จังหวัด คือ นครราชสีมา ชัยภูมิ และบุรีรัมย์
ในบรรดาเขตมิสซังเหล่านี้ เขตมิสซังท่าแร่-หนองแสงมีสถานะเป็นอัครมุขมณฑล มีอำนาจควบคุม 3 เขตมิสซังที่เหลือซึ่งเป็นปริมุขมณฑล
# จักรพรรดิมานูเอลที่ 1 โคมเนนอส
จักรพรรดิมานูเอลที่ 1 โคมเนนอส หรือ โคมเนนัส Roman-emperors.org: Manuel I Comnenus (A.D. 1143-1180) (,) (28 พฤศจิกายน ค.ศ. 1118 – 24 กันยายน ค.ศ. 1180) มานูเอลที่ 1 โคมเนนอสเป็นจักรพรรดิแห่งจักรวรรดิไบแซนไทน์ของราชวงศ์โคมเนนอส ผู้ทรงครองราชย์ระหว่างวันที่ 5 เมษายน ค.ศ. 1143 จนเสด็จสวรรคตเมื่อวันที่ 24 กันยายน ค.ศ. 1180 โดยมีจักรพรรดิอเล็กซิออสที่ 2 โคมเนนอสเป็นผู้ครองราชย์ต่อมา มานูเอลที่ 1 โคมเนนอสเสด็จพระราชสมภพเมื่อวันที่ 28 พฤศจิกายน ค.ศ. 1118 เป็นพระราชโอรสในจักรพรรดิจอห์นที่ 2 โคมเนนอส 

มานูเอล โคมเนนอสทรงปกครองในช่วงหัวเลี้ยวหัวต่อของจักรวรรดิและของบริเวณเมดิเตอเรเนียน พระองค์มีพระราชประสงค์ที่จะฟื้นฟูจักรวรรดิให้รุ่งเรืองเช่นในอดีตในฐานะมหาอำนาจของบริเวณเมดิเตอเรเนียนโดยทรงดำเนินนโยบายทางการต่างประเทศอันทะเยอทะยาน ที่รวมทั้งการสร้างพันธมิตรกับพระสันตะปาปา, ทรงรุกรานคาบสมุทรอิตาลี, และทรงสามารถดำเนินสงครามครูเสดครั้งที่ 2 ฝ่าอันตรายของจักรวรรดิของพระองค์ได้ และทรงก่อตั้งระบบการพิทักษ์แก่อาณาจักรครูเสดต่างๆ เมื่อฝ่ายมุสลิมนำทัพเข้ามายังดินแดนศักดิ์สิทธิ์พระองค์ก็เข้าร่วมเป็นพันธมิตรกับราชอาณาจักรเยรูซาเลมในไปการรุกรานฟาติมิดอียิปต์ มานูเอล โคมเนนอสทรงมีบทบาทในการเปลี่ยนแปลงแผนที่เขตแดนทางการเมืองของคาบสมุทรบอลข่านและเมดิเตอเรเนียนตะวันออกโดยทรงทำให้ราชอาณาจักรฮังการีและอาณาจักรครูเสดมาอยู่ภายใต้อิทธิพลของพระองค์ และทรงรณรงค์อย่างเอาจริงเอาจังในอาณาจักรที่อยู่ใกล้เคียงทั้งทางด้านตะวันออกและตะวันตก แต่ในปลายรัชสมัยความสำเร็จของพระองค์ทางด้านตะวันออกก็ต้องมาเสียไปกับความพ่ายแพ้ในยุทธการไมริโอเคฟาลอน (Battle of Myriokephalon) ซึ่งเป็นความเพลี่ยงพล้ำของพระองค์เองในการพยายามโจมตีที่มั่นของฝ่ายเซลจุคที่มีการป้องกันอย่างแข็งแรง

มานูเอลทรงได้รับการขนานพระนามว่า “ho Megas” หรือ “มหาราช”  โดยกรีก และทรงเป็นผู้นำผู้ทรงสามารถสร้างความจงรักภักดีจากผู้ตามอย่างเหนียวแน่น นักประวัติศาสตร์จอห์น คินนามอส (John Kinnamos) กล่าวว่ามานูเอลทรงเป็นผู้มีคุณลักษณะสมกับเป็นวีรบุรุษในประวัติศาสตร์ นอกจากนั้นก็ยังทรงเป็นผู้ที่ได้รับความนับถือจากนักรบครูเสดจากตะวันตกว่าเป็นพระมหากษัตริย์ผู้ทรงคุณธรรมแห่งกรุงคอนสแตนติโนเปิลP. Magdalino, The Empire of Manuel I Komnenos, 3 แต่นักประวัติศาสตร์สมัยใหม่ไม่่ค่อยเห็นด้วยกับความเห็นเดิมเท่าใดนัก และกล่าวว่าอำนาจที่ทรงมีมิได้มาจากความสำเร็จของพระองค์เองแต่เป็นอำนาจของราชวงศ์โคมเนนอสที่พระองค์เป็นสมาชิก และยังกล่าวว่าอำนาจของไบแซนไทน์ลดลงอย่างรวดเร็วหลังจากการสวรรคตของพระองค์ซึ่งก็อาจจะเป็นได้ว่าได้เริ่มขึ้นในระหว่างที่ยังมีพระชนมายุอยู่P. Magdalino, The Empire of Manuel I Komnenos, 3–4
# จักรพรรดิอเล็กซิออสที่ 2 โคมเนนอส
จักรพรรดิอเล็กซิออสที่ 2 โคมเนนอส (10 กันยายน ค.ศ. 1169, p. 383 – ตุลาคม ค.ศ. 1183) อเล็กซิออสที่ 2 โคมเนนอสเป็นจักรพรรดิแห่งจักรวรรดิไบแซนไทน์ของราชวงศ์โคมเนนอส ผู้ทรงครองราชย์ต่อจากพระราชบิดาจักรพรรดิมานูเอลที่ 1 โคมเนนอส ระหว่างปี ค.ศ. 1180 ขณะพระชนม์ได้เพียง 11 พรรษา จนเสด็จสวรรคตเมื่อเดือน ตุลาคม ค.ศ. 1183 ขณะพระชนม์ได้ 14 พรรษา

หมายเหตุ
# จักรพรรดิกาเลริอุส
จักรพรรดิกาเลริอุส หรือ กาอิอัส กาเลริอุส วาเลริอัส แม็กซิมิอานัส (Barnes, New Empire, p. 4.) (ราว ค.ศ. 260 – ปลายเมษายนหรือต้นพฤษภาคม ค.ศ. 311) กาเลริอุสทรงเป็นซีซาร์ภายใต้จักรพรรดิไดโอคลีเชียนระหว่างราววันที่ 1 มีนาคม หรือ 21 พฤษภาคม ค.ศ. 293Barnes, Constantine and Eusebius, pp. 8–9; Barnes, New Empire, pp. 4, 38; Potter, The Roman Empire at Bay, p. 288; Southern, Severus to Constantine, p. 146; Williams, Diocletian, pp. 64–65. The earlier dates for Galerius' appointment have been argued for based on the suggestion that the appointments of Constantius and Galerius were timed coincide (Barnes 1981, 8–9; Southern 1999, 146). Barnes (1982, 62) argues against a dating of 21 May 293 in Nicomedia originating in Seston, Dioclétien, 88ff., stating that the evidence adduced (the Chronicon Paschale 521 = Chronica Minora 1.229 and Lactantius, De mortibus persecutorum 19.2) is invalid and confused. Lactantius is commenting on Diocletian and the place where Diocletian was acclaimed, and that the "Maximianus" in the text is therefore a later gloss; the Paschal Chronicle is not authoritative for this period for events outside Egypt, and may simply be commenting on the day when the laureled image of the new emperors arrived in Alexandria. Potter (2004, 650) agrees that locating the acclamation to Nicomedia is false, but believes that Seston's other evidence makes a strong case for a temporal lag between the two Caesars' acclamations. ถึงวันที่ 1 พฤษภาคม ค.ศ. 305 ต่อมาก็ทรงเป็นจักรพรรดิแห่งจักรวรรดิโรมันร่วมกับคอนแสตนติอัส คลอรัสระหว่างวันที่ 1 พฤษภาคม ค.ศ. 305 ถึงปลายเดือนเมษายนหรือต้นเดือนพฤษภาคม ค.ศ. 311, ร่วมกับเฟลเวียส วาเลริอัส เซเวรัส จนถึงฤดูใบไม้ผลิ ค.ศ. 307, ร่วมกับคอนสแตนตินที่ 1 จนถึงเดือนพฤศจิกายน ค.ศ. 308 และร่วมกับลิซินิอัส จนถึง ค.ศ. 311
# ฆวน ตอร์เรส
ควน ลุยส์ ตอร์เรส  นักมวยสากลชาวเม็กซิโก เกิดเมื่อ 17 พฤษภาคม พ.ศ. 2518 สถิติการชก 31 ครั้ง ชนะ 2 (น็อค 1) เสมอ 1 แพ้ 28

 เกียรติประวัติ 

 เคยชิงแชมป์ต่อไปนี้แต่ไม่สำเร็จ
 ชิงแชมป์ NABF รุ่นซูเปอร์แบนตัมเวทเมื่อ 14 กรกฎาคม 2538 แพ้คะแนน อีริค โมราเลส ที่สหรัฐ
 ชิงแชมป์ PABA รุ่นแบนตัมเวทเมื่อ 6 กรกฎาคม 2539 แพ้น็อค หลักหิน ซีพียิม ยก 7 ที่ กทม.
 ชิงแชมป์ WBC Continental Americas รุ่นเฟเธอร์เวทเมื่อ 5 กันยายน 2540 แพ้น็อค มานูเอล ชาเวซ ยก 6 ที่ เม็กซิโก
# เอมีล ลูแบ
เอมีล ฟร็องซัว ลูแบ  อดีต ประธานาธิบดีฝรั่งเศส , นายกรัฐมนตรีฝรั่งเศส และผู้ปกครองร่วมแห่งอันดอร์รา

 ประวัติ 
เอมีล ลูแบ เกิดเมื่อวันที่ 31 ธันวาคม ค.ศ. 1838 ได้เข้ารับราชการในช่วงปลายยุคจักรวรรดิฝรั่งเศสที่ 2คือในปีค.ศ. 1869ขณะอายุเพียง 31 ปี  เมื่อจักรวรรดิสิ้นสุดลงในปีค.ศ. 1870 ลูแบได้รับราชการต่อในยุคสาธารณรัฐฝรั่งเศสที่ 3จนได้เป็น นายกรัฐมนตรีฝรั่งเศสคนที่ 58 ดำรงตำแหน่งตั้งแต่วันที่ 27 กุมภาพันธ์ ค.ศ. 1892ขณะอายุได้ 53 ปีแต่ดำรงตำแหน่งได้เพียง 8 เดือน ก็ออกจากตำแหน่งเมื่อวันที่ 6 ธันวาคม ปีเดียวกันและได้ลงสมัครชิงตำแหน่งประธานาธิบดีฝรั่งเศสและชนะการเลือกตั้งได้ดำรงตำแหน่งตั้งแต่วันที่ 18 กุมภาพันธ์ ค.ศ. 1899ขณะอายุได้ 60 ปีและลงจากตำแหน่งในวันที่ดำรงตำแหน่งครบ 7 ปีคือในวันที่ 18 กุมภาพันธ์ ค.ศ. 1906 

เอมีล ลูแบ ถึงแก่อสัญกรรมเมื่อวันที่ 20 ธันวาคม ค.ศ. 1929 ขณะอายุได้ 90 ปี

 เครื่องราชอิสริยาภรณ์ 
 80px เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ฝ่ายหน้า (ม.จ.ก.) (ประเทศไทย)
# จตุราธิปไตย
จตุราธิปไตย หรือ สมัยสี่จักรพรรดิ  คำว่า “Tetrarchy” มาจากภาษากรีกที่แปลว่า “การนำโดยผู้นำสี่คน” โดยทั่วไปแล้วหมายถึงรัฐบาลที่แบ่งอำนาจการปกครองระหว่างบุคคลสี่คน แต่มักจะหมายถึงระบบจตุราธิปไตยที่ก่อตั้งโดยจักรพรรดิไดโอคลีเชียนในปี ค.ศ. 293 หลังจากที่สมัยวิกฤติการณ์ของคริสต์ศตวรรษที่ 3 ยุติลงและความมั่นคงของจักรวรรดิโรมันได้รับการรื้อฟื้นขึ้นอีกครั้ง ระบบจตุราธิปไตยใช้ในการปกครองจักรวรรดิต่อมาจนถึงราว ค.ศ. 313 เมื่อความขัดแย้งภายในกำจัดผู้อ้างอำนาจต่าง ๆ ออกไปหมดจนเหลือแต่จักรพรรดิคอนแสตนตินที่ 1 ผู้ครองจักรวรรดิโรมันตะวันออก และจักรพรรดิลิซินิอัส ผู้ครองจักรวรรดิโรมันตะวันตก
# เกาะอัลคาทราซ
เกาะอัลคาทราซ (บางครั้งเรียกว่า อัลคาทราซ หรือ เดอะร็อค) เป็นเกาะเล็ก ๆ ที่ตั้งอยู่กลางอ่าวซานฟรานซิสโก ในแคลิฟอร์เนีย ประเทศสหรัฐอเมริกา เกาะนี้เคยเป็นสถานที่ตั้งประภาคาร ป้อมปราการของกองทัพ และยังเป็นคุกทหารจนถึงปี 1963 หลังจากนั้น เกาะอัลคาทราซก็กลายเป็นสถานที่ท่องเที่ยว

ปัจจุบันนี้ เกาะอัลคาทราซเป็นสถานที่ทางประวัติศาสตร์จากการอนุมัติโดยหน่วยงานอุทยาน แห่งชาติ ที่เป็นส่วนหนึ่งของ "Golden Gate National Recreation Area" และเปิดเป็นสถานที่ท่องเที่ยว นักท่องเที่ยวสามารถไปเยี่ยมชมโดยเรือเฟอร์รี่จากท่าเรือ 33 ใกล้กับ ฟิชเชอร์แมนวาร์ฟ (Fisherman's Wharf) ในซานฟรานซิสโก นอกจากนี้เกาะแห่งนี้ยังได้รับการขึ้นทะเบียนเป็นโบราณสถานของชาติในปี 1986

ชื่อของเกาะได้รับการตั้งขึ้นเมื่อปี 1775 เมื่อนักสำรวจชาวสเปน ฮวน มานูเอล เดอ อยาลา ทำการสำรวจอ่าวซานฟานซิสโก และตั้งชื่อตามขนาดของเกาะว่า ลา อิสลา เดอ ลอส อัลคาทราซ ซึ่งแปลว่า "เกาะแห่งนกกระทุง" เกาะแห่งนี้ไม่เหมาะที่จะอยู่อาศัย เนื่องจากกระแสน้ำทะเล พืชผักที่มีปริมาณน้อยมาก และพื้นดินที่แห้งแล้ง

เนื่องจากเกาะแห่งนี้ตั้งอยู่โดดเดี่ยวกลางอ่าวตามธรรมชาติ ล้อมรอบด้วยน้ำที่มีอุณหภูมิเยือกแข็งและคลื่นลมแรง เกาะอัลคาทราซ จึงได้รับการพิจารณาให้ใช้เป็นที่คุมขังนักโทษ ในปี 1861 เกาะนี้ได้เป็นที่รองรับนักโทษจากสงครามกลางเมืองจากรัฐต่าง ๆ และผลพวงจากสงครามสเปน-อเมริกัน ในปี 1898 ทำให้จำนวนนักโทษเพิ่มขึ้นจาก 26 คน เป็น 450 คน จากนั้นในปี 1906 ได้เกิดแผ่นดินไหวในซานฟานซิสโก (ที่ทำลายเมืองนี้อย่างรุนแรง) บรรดานักโทษจึงถูกย้ายไปบนเกาะเพื่อความปลอดภัย ในปี 1912 มีการก่อสร้างคุกขนาดใหญ่ที่ใจกลางเกาะ และในปลายทศวรรษ 1920 อาคารสามชั้นนี้ก็เสร็จสมบูรณ์

กองทัพสหรัฐใช้เกาะอัลคาทราซมามากว่า 80 ปี คือจากปี 1850 จนถึงปี 1933 จากนั้นเกาะนี้ได้ย้ายไปอยู่ภายใต้การดูแลของกระทรวงยุติธรรมเพื่อใช้เป็นที่คุมขังนักโทษ รัฐบาลได้ใช้เป็นสถานที่ดัดสันดานที่มีระบบรักษาความปลอดภัยสูงสุด ปราศจากสิทธิพิเศษใด ๆ เพื่อจัดการกับบรรดานักโทษ และแสดงถึงประสิทธิภาพทางกฎหมายที่รัฐบาลต้องการลดคดีอาชญากรรมที่มีมากมาย ในช่วงปี 1920 และปี 1930

เกาะอัลคาทราซ ไม่ใช่ "เกาะแห่งความชั่วร้ายของอเมริกา" อย่างที่ปรากฏในหนังสือและภาพยนตร์ต่าง ๆ จำนวนนักโทษโดยเฉลี่ยประมาณคือ 260-275 คน (จำนวนนักโทษนี้ยังไม่ถึงปริมาณที่รองรับได้สูงสุด 336 คน ซึ่งนับได้ว่าจำนวนนักโทษของเกาะมีสัดส่วนน้อยกว่า 1% ของจำนวนนักโทษทั่วประเทศ) มีนักโทษมากมายถูกพิพากษาไว้ชีวิต และมีสภาพความเป็นอยู่ที่ดีกว่านักโทษที่อื่น (ยกตัวอย่างเช่น นักโทษหนึ่งคนต่อหนึ่งห้องขัง) ซึ่งมีนักโทษหลายคนขอย้ายไปอยู่ที่เกาะอัลคาทราซ 

เกาะดังกล่าวถูกนำไปใช้เป็นสถานที่หลักในการดำเนินเนื้อเรื่องภาพยนตร์ชุด เรซิเดนต์อีวิล (ภาพยนตร์ชุด) Resident Evil: Death Island ผีชีวะ เชื้อคลั่งเกาะหายนะ
# เลขโดดตรวจสอบ
เลขโดดตรวจสอบ   คือรูปแบบหนึ่งของการตรวจสอบด้วยส่วนซ้ำซ้อน (redundancy check) เพื่อการตรวจหาความผิดพลาด เป็นตัวเลขหนึ่งหลักหรือมากกว่าซึ่งเทียบเท่าได้กับผลรวมตรวจสอบ (checksum) ซึ่งคำนวณมาจากตัวเลขหลักอื่น ๆ ในชุดหมายเลข เลขโดดตรวจสอบนิยมใช้กับรหัสตัวเลขหรือตัวอักษรขนาดยาว เช่น เลขในบัตรประจำตัวประชาชน บาร์โค้ด บัญชีเงินฝาก บัตรเครดิต และหมายเลขของการลงทะเบียนต่าง ๆ

การตรวจสอบว่าชุดหมายเลขหนึ่ง ๆ ถูกต้องหรือไม่ คือการคำนวณตามสูตรที่กำหนดไว้ ถ้าเลขที่คำนวณได้ตรงกับเลขโดดตรวจสอบ แสดงว่าเป็นชุดหมายเลขที่ถูกต้อง สามารถยอมรับได้ (แต่จะมีในระบบหรือไม่ก็เป็นอีกประเด็นหนึ่ง) ข้อดีของเลขโดดตรวจสอบคือ สามารถป้องกันการปลอมแปลงชุดหมายเลขได้ในระดับหนึ่ง สามารถทำให้เข้ากับมาตรฐานของระบบอื่น แต่ข้อเสียคือหากสูตรที่คำนวณไม่รัดกุมหรือถูกเผยแพร่ในแหล่งสาธารณะ และตัวเลขที่ใช้แทนเลขโดดตรวจสอบก็มีจำนวนจำกัด อาจทำให้สามารถคาดเดาได้และแกะสูตรได้โดยง่าย
# เจ้าพระยาโกษาธิบดี (เหล็ก)
เจ้าพระยาโกษาธิบดี นามเดิม เหล็ก เป็นบุตรคนโตของเจ้าแม่วัดดุสิต พระนมชั้นเอกในสมเด็จพระนารายณ์มหาราช

 ประวัติ 
เจ้าพระยาโกษาธิบดี มีนามเดิมว่า เหล็ก เกิดเมื่อปี พ.ศ. 2175 ในรัชสมัยสมเด็จพระเจ้าปราสาททอง มีน้องชาย 1 คน คือ เจ้าพระยาโกษาธิบดี (ปาน) และน้องสาว 1 คน ชื่อ แจ่ม แช่ม หรือ ฉ่ำ

เจ้าพระยาโกษาธิบดีและน้องชายต่างเป็นข้าหลวงคนสำคัญของสมเด็จพระนารายณ์มหาราช กล่าวคือ เมื่อกลุ่มขุนนางอาวุโสซึ่งเป็นกลุ่มที่ให้การช่วยเหลือให้สมเด็จพระนารายณ์มหาราชได้ขึ้นครองราชย์หมดอำนาจลง กลุ่มขุนนางหนุ่มซึ่งนำโดยท่านและน้องชายจึงขึ้นมามีอำนาจแทน ท่านได้เป็นแม่ทัพในการสงครามหลายครั้งในต้นแผ่นดินสมเด็จพระนารายณ์มหาราช

เจ้าพระยาโกษาธิบดีถึงแก่อสัญกรรมในปี พ.ศ. 2226 โดยถูกเฆี่ยนด้วยไม้หวายจนเสียใจและตรอมใจจนสิ้นชีวิต สาเหตุเพราะไม่เห็นด้วยกับการสร้างป้อมปราการ และมีบันทึกจากชาวฝรั่งเศสร่วมสมัยว่า เจ้าพระยาโกษาธิบดีรับสินบนเป็นเงิน 50 ชั่ง (ประมาณ 4,000 บาทเมื่อเทียบกับสมัยปัจจุบัน)เปิดประวัติวีรบุรุษคนสำคัญ! 'โกษาเหล็ก' แม่ทัพผู้ช่ำชองด้านการศึกษา ใช้จิตวิทยารบชนะพม่า ข่าวสดออนไลน์ สืบค้นเมื่อ 22 มีนาคม 2561

ในวัฒนธรรมสมัยนิยม
ละครโทรทัศน์อิงประวัติศาสตร์เรื่อง บุพเพสันนิวาส ออกฉายครั้งแรกทางสถานีโทรทัศน์ไทยทีวีสีช่อง 3 มีตัวละครหนึ่งชื่อ "โกษาเหล็ก" หรือ "เจ้าพระยาโกษาธิบดี" รับบทโดยสุรศักดิ์ ชัยอรรถ
# มาร์เชลโล ลิปปี
{{กล่องข้อมูล นักฟุตบอล
| playername = มาร์เชลโล ลิปปี
| image = 200px
| fullname = มาร์เชลโล โรเมโอ ลิปปี
| dateofbirth = 
| cityofbirth = เวียเรจโจ
| countryofbirth = อิตาลี
| height = 
| currentclub = 
| position = กองกลาง
| youthyears = 1963–1969
| youthclubs = สเตลล่า รอสซ่า เวียเรจโจ้
| years = 19691969–19701970–19801980–1982
| clubs = ซามพ์โดเรียซาโวน่าซามพ์โดเรียปิสโตเยเซ่Total
| caps (goals) = 0  (0) 21  (2) 274  (5) 59  (1) 354  (8)
| manageryears = 1982–19851985–19861986–19871987–19881988–19891989–19911991–19921992–19931993–19941994–19991999–20002001–20042004–20062008–2010 2012–2014 2016–2019  2019
| managerclubs = ซามพ์โดเรีย (เยาวชน) ปอนเตเดร่าเซียน่าปิสโตเยเซ่คาร์ราเรเซ่เชเซน่าลุคเคเซ่อาตาลันตานาโปลียูเวนตุสอินแตร์นาซีโอนาเลมีลาโนยูเวนตุสทีมชาติอิตาลีทีมชาติอิตาลี กว่างโจวเอเวอร์แกรนด์ ทีมชาติจีน  ทีมชาติจีน
| nationalyears = 
| nationalteam = อิตาลี U–23
| nationalcaps (goals) = 2  (0)
| pcupdate = October 13, 2006
| ntupdate = October 13, 2006
}}มาร์เชลโล ลิปปี'''  เกิดเมื่อวันที่ 12 เมษายน ค.ศ. 1948 เป็นผู้จัดการทีมฟุตบอลและอดีตนักฟุตบอล สร้างชื่อในฐานะผู้จัดการทีมที่ประสบความสำเร็จสูงสุดคนหนึ่งในโลกกับสโมสรยูเวนตุส เขานำทีมชาติอิตาลี คว้าแชมป์ฟุตบอลโลก ปี 2006
# แมนโดลิน
แมนโดลิน  เป็นเครื่องดนตรีตระกูลลูต มีสาย 4 คู่ (8 สาย) หรือ 6 คู่ (12 สาย) ตั้งเสียงเท่ากันเป็นคู่ มีลูกบิดคล้ายกีตาร์ใช้ในการตั้งเสียง และมีนม (feat) รองรับสาย เวลาเล่นจะใช้นิ้วมือซ้ายจับตัวแมนโดลินและใช้มือขวาดีด ลักษณะการดีดคล้ายการดีดกีตาร์โดยใช้พิค (pick) เสียงที่เกิดจากแมนโดลินมีความไพเราะเป็นเสียงที่มีคุณภาพ เร้าอารมณ์ได้ดีโดยเฉพาะอารมณ์โศกเศร้าเกี่ยวกับความรัก แมนโดลินมีถิ่นกำเนิดที่ประเทศอิตาลี เป็นเครื่องดนตรีที่ชาวอิตาเลียนนิยมแพร่หลายกัน ใน ค.ศ. 1713 ได้มีผู้นำเอาแมนโดลินมาเล่นผสมในวงคอนเสิร์ตในประเทศอังกฤษ
# วุฒิภาวะ
วุฒิภาวะ  คือ ความสามารถในการยับยั้งชั่งใจหรือควบคุมอารมณ์ความต้องการของตนเอง ภาวะที่ได้รับการพัฒนาเต็มบริบูรณ์ ทำให้บุคคลมีคุณสมบัติ คุณภาพเต็มตัวในด้านบุคลิกภาพและพฤติกรรมด้านอารมณ์ 

 นิรุกติศาสตร์ 

ส่วนในภาษาไทย คำว่า '"วุฒิ" แปลว่า ภูมิรู้ ความเจริญ ความงอกงาม ความเป็นผู้ใหญ่ และคำว่า '"ภาวะ" แปลว่า ความมี ความเป็น ความปรากฏ' ฉะนั้นในความหมายของคำว่า วุฒิภาวะ พอสรุปได้ว่าคือ ความมี ความเป็น ความปรากฏ ที่เป็นภูมิรู้ ความเจริญ ความงอกงาม ความเป็นผู้ใหญ่ทางบุคลิกภาพและพฤติกรรม ทางอารมณ์
# โรงพยาบาลสมเด็จพระยุพราชปัว
โรงพยาบาลสมเด็จพระยุพราชปัว เป็นโรงพยาบาลสมเด็จพระยุพราช ขนาด 110 เตียง ตั้งอยู่ในพื้นที่อำเภอปัว จังหวัดน่าน เริ่มดำเนินการครั้งแรกเมื่อปี พ.ศ. 2514

 ประวัติ 

โรงพยาบาลสมเด็จพระยุพราชปัว เริ่มดำเนินการครั้งแรกในปี พ.ศ. 2514 โดยจัดตั้งเป็น สถานีอนามัยชั้นหนึ่ง ประจำอำเภอปัว โรงพยาบาลสมเด็จพระยุพราชปัว ได้รับการขยายเป็นโรงพยาบาล ขนาด 60 เตียงในปี พ.ศ. 2526 และขนาด 90 เตียงในปี พ.ศ. 2538 และได้รับงบประมาณก่อสร้างอาคาร เพื่อขยายการให้บริการเรื่อยมา
 พ.ศ. 2518 ได้รับการยกฐานะเป็นโรงพยาบาลขนาด 10 เตียง มีชื่อว่า โรงพยาบาลปัว
 พ.ศ. 2520 จึงได้มีการจัดตั้งเป็น โรงพยาบาลสมเด็จพระยุพราชปัว ขนาด 30 เตียง โดยพระบาทสมเด็จพระเจ้าอยู่หัว ครั้นทรงดำรงพระราชอิสริยยศ เป็น สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จพระราชดำเนินทรงวางศิลาฤกษ์ เมื่อวันที่ 19 สิงหาคม พ.ศ. 2520 และเปิดทำการเมื่อวันที่ 27 มีนาคม พ.ศ. 2522
 พ.ศ. 2526 หลังจากนั้นได้รับงบประมาณจากกระทรวงสาธารณสุขขยายโรงพยาบาลเป็นขนาด 60 เตียง โดยก่อสร้างตึกผู้ป่วยในเพิ่ม 1 หลังพร้อมครุภัณฑ์
 พ.ศ. 2531 ก่อสร้างอาคารตึกคลอด และตึกผ่าตัด 1 หลังและในปีงบประมาณ 2535 ได้งบประมาณต่อเติมอาคารผู้ป่วยนอก เพื่อขยายเป็นที่ให้บริการอุบัติเหตุและฉุกเฉิน
 พ.ศ. 2538 ได้รับการยกฐานะ ให้เป็นโรงพยาบาลชุมชนขนาด 90 เตียง ได้รับจัดสรรงบประมาณ 8,950,000 บาทสร้างอาคารผู้ป่วยในขนาด 60 เตียงเปิดให้บริการ 30 ธันวาคม พ.ศ. 2539
 พ.ศ. 2539 ได้รับจัดสรรงบประมาณสร้างอาคารอุบัติเหตุ 1 หลัง เป็นเงิน 19,872,000 บาท และได้เปิดให้บริการในวันที่ 1 พฤษภาคม พ.ศ. 2540
 พ.ศ. 2545 ได้รับงบประมาณ 24,500,000 บาท ในการสร้างอาคารผู้ป่วยนอกขนาด 120 เตียง เปิดให้บริการ ในวันที่ 28 กรกฎาคม พ.ศ. 2547
 พ.ศ. 2551 ได้รับงบประมาณ ก่อสร้าง อาคารพญาภูคา เป็นอาคารผ่าตัด ชันสูตร เอกซเรย์และหอผู้ป่วย 4 ชั้น เป็นเงิน 46,666,000 บาท
# เขาตะเกียบ
thumbnail|เขาตะเกียบ
เขาตะเกียบ เป็นเขาหินปูน ที่ตั้งยื่นออกไปในทะเล โดยเป็นสถานที่ชมวิวที่สามารถมองเห็นชายหาดหัวหิน จังหวัดประจวบคีรีขันธ์ จากโค้งหาดของ หาดตะเกียบหนังสือ บันทึกเขตการปกครอง เทศบาลหัวหิน พ.ศ. 2525

 สถานที่ตั้ง 
เขาตะเกียบ อยู่ห่างจากตัวอำเภอหัวหินไปทางทิศใต้ประมาณ 14 กิโลเมตร มีทางแยกซ้ายมือจากถนนเพชรเกษมที่กิโลเมตร 221 เข้าไปประมาณ 500 เมตร โดยมีชุมชนเขาตะเกียบอยู่ก่อนถึงทางขึ้นเขา
เขาตะเกียบเป็นเขาที่ยื่นออกไปในทะเลมีโขดหินสวยงาม โดยมีวัดเขาตะเกียบตั้งอยู่บนเขา ซึ่งเป็นที่ประดิษฐานพระพุทธรูปปางห้ามญาติขนาดใหญ่ที่หันหน้าออกสู่ทะเล บนยอดเขามีทางเดินขึ้นไปสามารถชมทิวทัศน์ของท้องทะเลและตัวเมืองหัวหินได้อย่างชัดเจน ชายหาดเขาตะเกียบมีความยาวประมาณ 1.5 กิโลเมตร มีความลาดชันน้อย ทรายขาวละเอียด บริเวณชายหาดมีร้านอาหาร โรงแรม ที่พักและร้านจำหน่ายสินค้าจากชาวประมงและของทะเลแห้ง

 การเดินทาง 
สามารถขึ้นรถที่ตลาดฉัตรไชยหรือรถสองแถว ที่ติดป้าย ตะเกียบ-ตลาด หรือ ตุ๊กตุ๊ก ทั่วไป โดยจะบริการวิ่งระหว่างหัวหิน-เขาไกรลาส-เขาตะเกียบ หรือเดินทางด้วยรถยนต์ส่วนตัวได้
# พระเจ้าหลุยส์ที่ 17 แห่งฝรั่งเศส
เจ้าชาย หลุยส์-ชาร์ล แห่งฝรั่งเศส  หรือที่กลุ่มกษัตริย์นิยมในฝรั่งเศสนับถือเป็น พระเจ้าหลุยส์ที่ 17 แห่งฝรั่งเศส  และพระเจ้าหลุยส์ที่ 4 แห่งนาวาร์  ทรงเป็นกษัตริย์แห่งองค์ที่ 6 แห่งราชวงศ์บูร์บง ประสูติเมื่อวันที่ 27 มีนาคม พ.ศ. 2328 ณ เมืองแวร์ซายส์ โดยเป็นพระราชโอรสองค์ที่ 2 ใน พระเจ้าหลุยส์ที่ 16 แห่งฝรั่งเศส และพระนางมารี มารี อ็องตัวแน็ตแห่งออสเตรีย เมื่อแรกประสูตินั้น พระองค์มีพระอิสริยยศเป็นดยุคแห่งนอร์ม็องดี ต่อมาจึงได้ทรงดำรงพระยศเป็นโดแฟ็งแห่งเวียนนัวส์ (Dauphin de Viennois) ซึ่งเป็นตำแหน่งของรัชทายาทฝรั่งเศส และ "ปรินซ์รอแยลออฟฟรานซ์" (Prince Royal of France) ในปี พ.ศ. 2332 และ พ.ศ. 2334 ตามลำดับ

พระองค์ได้ทรงรับสืบทอดพระอิสริยยศ พระมหากษัตริย์แห่งฝรั่งเศสและนาวาร์ เมื่อวันที่ 21 มกราคม พ.ศ. 2336 หลังจากที่พระราชบิดาทรงถูกคณะปฏิวัติสำเร็จโทษด้วยการตัดพระเศียรในวันนั้น ซึ่งพระองค์เองก็ทรงถูกคณะปฏิวัติคุมขังตราบจนเสด็จสวรรคตในวันที่ 8 มิถุนายน พ.ศ. 2338 โดยที่ไม่มีโอกาสจะได้ขึ้นครองราชสมบัติเยี่ยงกษัตริย์พระองค์อื่นแต่อย่างใด สิริรวมพระชนมายุได้ 10 พรรษาโดยโรควัณโรค แต่หลักฐานก็ยังไม่แน่ชัดเพราะว่า บางคนเล่ากันว่าพระองค์ได้มีสหายคนสนิทได้ลักลอบพาตัวพระองค์ออกนอกประเทศและไม่เปิดเผยนามที่แท้จริงของพระองค์โดยสมัยนั้นมีถึง 30 คนที่ปลอมตนเองว่าเป็นพระองค์